Аҧсны Раҧхьатәи Ахада изкыз апроект «Владислав. Иацы, Иахьа, Уаҵәы» аҳәаақәа ирҭагӡаны аихшьаалатә хәылҧазы мҩаҧысит Аҧснытәи аҳәынҭқарратә филармониаҿы.
27.09.2017
Аҧсны Раҧхьатәи Ахада изкыз апроект «Владислав. Иацы, Иахьа, Уаҵәы» аҳәаақәа ирҭагӡаны аихшьаалатә хәылҧазы мҩаҧысит Аҧснытәи аҳәынҭқарратә филармониаҿы. Уи азкын Аҧсны жәлар рџьынџьтәылатә еибашьра аҟны игаз аиааира 24 шықәса ахыҵра.
Аҳәынҭқарратә филармониа азал ҭәын ахәаҧшцәа рыла. Владислав Арӡынба изкыз агәаларшәаратә хәылҧаз аҿы иҟан Аҧсны Ахада Рауль Ҳаџьымба, Жәлар Реизара аиҳабы Валери Кәарҷиа, Аҧыза- министр Беслан Барцыц, апарламент адепутатцәа, ауаажәларратә усзуҩцәа, Ҭырқәтәылеи Шьамтәылеи рҟынтә иааз адиаспорақәа рделегациа , аибашьра аветеранцәа, ашколхәыҷқәа.
Ахәылҧаз аҟны ирыҧхьон аҧсуа поетцәа ражәеинраалақәа, асценаҿы ишәаҳәон, икәашон. Ахәаҧшцәа идырбан Аҧсны Раҧхьатәи Ахада иқәгыларақәа зныз авидеоматериалқәа , архивтә фотосахьақәа. Арахь иааҧхьан Владислав захьӡыз ахәыҷқәа. Урҭ ирыҭан агәаларшәагатә ҳамҭақәа.
Аҧсадгьыл ахь архынҳәразы аҳәынҭқарратә еилакы ахантәаҩы Беслан Дбар ишазгәеиҭаз ала, ауснагӡатә аҿы иалкаан арепатриациа атема.
Апроект « Ты супер» аҟны аиааира згаз Валериа Адлеиҧҳа лцәаныррақәа ҳацеиҩылшеит, Аҧсны ауааҧсыра зегьы ирыдылныҳәалеит Аиааира амш.
Апроект «Владислав - Иацы. Иахьа. Уаҵәы» хацыркын 2016 шықәсазы, уи уажәшьҭа итрадициахеит. Иара еиҿыркаауеит Аҧсны раҧхьатәи Ахада ифонди Аҧсадгьыл ахь архынҳәразы аҳәынҭқарратә еилаки .
Аманда Ҧониа, Михаил Братухин, АТ
586
Аҧсны Раҧхьатәи Ахада изкыз апроект «Владислав. Иацы, Иахьа, Уаҵәы» аҳәаақәа ирҭагӡаны аихшьаалатә хәылҧазы мҩаҧысит Аҧснытәи аҳәынҭқарратә филармониаҿы. Уи азкын Аҧсны жәлар рџьынџьтәылатә еибашьра аҟны игаз аиааира 24 шықәса ахыҵра.
Аҳәынҭқарратә филармониа азал ҭәын ахәаҧшцәа рыла. Владислав Арӡынба изкыз агәаларшәаратә хәылҧаз аҿы иҟан Аҧсны Ахада Рауль Ҳаџьымба, Жәлар Реизара аиҳабы Валери Кәарҷиа, Аҧыза- министр Беслан Барцыц, апарламент адепутатцәа, ауаажәларратә усзуҩцәа, Ҭырқәтәылеи Шьамтәылеи рҟынтә иааз адиаспорақәа рделегациа , аибашьра аветеранцәа, ашколхәыҷқәа.
Ахәылҧаз аҟны ирыҧхьон аҧсуа поетцәа ражәеинраалақәа, асценаҿы ишәаҳәон, икәашон. Ахәаҧшцәа идырбан Аҧсны Раҧхьатәи Ахада иқәгыларақәа зныз авидеоматериалқәа , архивтә фотосахьақәа. Арахь иааҧхьан Владислав захьӡыз ахәыҷқәа. Урҭ ирыҭан агәаларшәагатә ҳамҭақәа.
Аҧсадгьыл ахь архынҳәразы аҳәынҭқарратә еилакы ахантәаҩы Беслан Дбар ишазгәеиҭаз ала, ауснагӡатә аҿы иалкаан арепатриациа атема.
Апроект « Ты супер» аҟны аиааира згаз Валериа Адлеиҧҳа лцәаныррақәа ҳацеиҩылшеит, Аҧсны ауааҧсыра зегьы ирыдылныҳәалеит Аиааира амш.
Апроект «Владислав - Иацы. Иахьа. Уаҵәы» хацыркын 2016 шықәсазы, уи уажәшьҭа итрадициахеит. Иара еиҿыркаауеит Аҧсны раҧхьатәи Ахада ифонди Аҧсадгьыл ахь архынҳәразы аҳәынҭқарратә еилаки .
Аманда Ҧониа, Михаил Братухин, АТ
Оцените новость:
+1
+2
+3
+4
+5
Сохраните ссылку или поделитесь с друзьями